Ha u bala litemana tse potolohileng mangolo ao a qotsitsoeng ka holimo, u tla hlokomela hore ha ho moo ho bontšoang hore Jehova * Molimo o ile a halefa ha batho ba batlang ho tseba e le kannete ba mo botsa lipotso. Ka sebele ha ho makatse hore ebe Jehova o ile a ikutloa ka tsela eo. Ka mohlala, Molimo ha a halefe ha re mo kōpa hore a re fe lintho tseo re li hlokang e le hore re phele hantle ’meleng. O thabela ho re fa lintho tseo. (Matheu 6:11, 33) Ka ho tšoanang, ka ho rata o re fa boitsebiso bo tla etsa hore re imolohe likelellong le maikutlong. (Bafilipi 4:6, 7) Ha e le hantle, Jesu o ile a bolella barutuoa ba hae sena: “Le ’ne le kōpe, ’me le tla fuoa.” (Matheu 7:7) Litemana tse potolohileng tšepiso ena ea Jesu li bontša hore o ne a sa bue feela ka ho fumana lintho tseo re li hlokang empa hape le ka ho fumana likarabo tsa lipotso tsa bohlokoa.